FAQ booklet/ne

विकिपीडिया के हो?
विकिपीडिया एउटा मुक्त ज्ञानकोष हो जसमा संसारभरिका ती लाखौं योगदानकर्ताहरुद्वारा लेखिन्छ जो ज्ञान बाँड़्न र यसको प्रसार गर्ने कुरामा विश्वास राख्दछन्। विकिपीडियाका प्रत्येक लेख एवं सामग्रीको पछि लाखौं मानिसहरुको कठिन प्रयास एवं ज्ञान निहित छ। यस समय अंग्रेजी विकिपीडिया सबैभन्दा ठूलो एवं विशाल ज्ञानकोष हो जसमा ३५ लाखभन्दा पनि अधिक लेखहरु छन्। विकिपीडिया परियोजनाहरु २० भारतीय भाषाहरु सहित २७५ भन्दा पनि अधिक विश्व भाषाहरुमा चलिरहेछन्। विकिपीडियामा सबै लेखहरु स्वयंसेवकहरुद्वारा ठूलो संख्यामा गरिएका सहयोगी संपादनहरुको परिणाम हो।

विकि के हो?
विकि सफ्टवेयर वार्ड कुन्निगमद्वारा १९९४ मा विकसित गरिएको थियो। तब उनले विकिविकिवेब सफ्टवेयरको विकास गरेर यसलाई २५ मार्च १९९५ का दिन www.c2.com नामक वेबसाईटमा प्रस्तुत गरेका थिए। उनले स्वयं यसको लागि विकि नामको सुझाउ दिएका थिए। उनले यो नाम होनुलुलु आईलैण्डमा स्थित एयरपोर्टका कर्मचारीबाट सुनेका थिए, जसले उनलाई एयरपोर्टका दुवै किनाराको बीच चल्ने बस विकिविकि चान्स आर टी ५२ को बारेमा बताएका थिए। विकीको अर्थ हवाईयन भाषामा तेज गति हुन्छ।
 * समान्यत अन्तर्जालमा कुनै पनि वेबसाईटमा कुनै पनि कुराको जानकारी दिन अथवा सुरक्षित राख्न वेबसाईटका मालिकसित अनुमति लिनुपर्छ परन्तु विकि एउटा यस्तो सफ़्टवेयर हो जो सबैलाई कुनै पनि प्रकारको प्रतिबाधाबाट मुक्त राखेर बिना कुनै तकनीकी ज्ञान एवं विशेषाधिकार सबै प्रकारका सूचना सामग्रीहरु जोड़ने, संशोधित गर्ने एवं पुन: हटाउने सुविधा उपलब्ध गराउँदछ। किन भनें कुनै विकि सफ्टवेयरमा सूचना सामग्री दिनु अत्यंत सजिलो छ जसको कारण यो सहयोगात्मक संलेखनकोलागि एक सर्वोत्तम उपकरण हो।

के विकि र विकिपीडिया एउटै हो?
विकि र विकिपीडिया एउटै संस्था अथवा नाम होइन, विकि सफ्टवेयर सहयोगात्मक संलेखनकोलागि एक सर्वोत्तम उपकरण हो भनें विकिपीडिया एउटा मुक्त ज्ञानकोष हो, विकिपीडियामा सूचना सामग्री जोड़न अथवा हटाउनको लागि विकिको प्रयोग गर्दछ। विकिपीडिया केवल ती वेबसाइट्सहरुमा एउटा सबैभन्दा अधिक प्रसिद्ध एवं विशाल वेबसाईट हो जसले विकि सफ्टवेयरको प्रयोग गर्दछ यस कारण धेरै मानिसहरु यो मान्छन् कि विकि र विकिपीडिया दुवै एउटै हुन् तर यो सत्य होइन।

विकिपीडियाको इतिहास
विकिपीडिया इंटरनेटमा आधारित एउटा मुक्त ज्ञानकोष परियोजना हो। यो विकिको रुपमा छ, अथवा एउटा यस्तो जाल पृष्ठ जो सबैलाई यसको संपादन छुट दिन्छ। विकिपीडिया शब्द विकि र इनसाइक्लोपीडिया (ज्ञानकोष) शब्दहरुलाई मिलाएर बनाइएको हो। विकिपीडिया एउटा बहुभाषीय प्रकल्प हो, र स्वयंसेवकहरुको सहकारले निर्मित भएकोछ, जो पनि इंटरनेटमा उसले विकिपीडियामा लेख्न सक्छ र लेखहरुलाई संपादन गर्न सक्छ। विकिपीडियाका मुख्य सर्वर टैम्पा, फ्लोरीडामा छन्, अतिरिक्त सर्वर एम्सटर्डम र सियोलमा छन्। निपुण मानिसहरुद्वारा बनाइएका ज्ञानकोष न्यूपीडियाको पूरकको रूपमा २९ जनवरी, २००१ मा यसको आरम्भ भएको हो। अहिले यो विकिमीडिया फाउन्डेशनद्वारा संचालित छ जो एक गैर-लाभकारी संस्था हो। २००६ को मध्यमा यसमा ४६ लाखभन्दा पनि अधिक लेखहरु थिए, मात्र अंग्रेज़ी भाषामा १२ लाखभन्दा पनि अधिक। अहिले यो २०० भन्दा भाषाहरुमा छ, जसमध्ये १५ भाषाहरुमा ५० हज़ार भन्दा बडि लेखहरु छन्। जर्मन भाषाको विकिपीडियालाई डीवीडीमा पनि वितरित गरिएकोछ। विकिपीडियाका संस्थापक जिमी वेल्सको शव्दमा यो विश्वका प्रत्येक व्यक्तिकोलागि, उनीहरुको आफ्नो भाषामा एउटा बहुभाषीय, मुक्त, सबभन्दा अधिक गुणवत्ता भएको विश्वकोश बनाउने र वितरित गर्ने एउटा प्रयत्न हो।

के यस विकि अभियानलाई कुनै सरकारद्वारा सहायता दिइएकोछ?
छैन। विकिपीडिया साधारण व्यक्तिले दिने सानो रकमको चन्दाबाट चलेको छ। तर कतिपय देशहरूले आफ्नो देशको भाषाको विकासका लागि यो कार्यक्रमलाई प्रोत्साहित गर्ने गरेका छन्। नेपाली विकिपीडियाको विकासका लागि हाल नेपाल प्रज्ञा प्रतिष्ठानबाट चासो दिन थालिएको छ।

के मलाई नेपाली विकिपीडियामा कुनै लेख शुरु गर्न अघि पर्याप्त जानकारी हुनु आवश्यक छ?
अधिकतर मानिसहरुमा यो एउटा गलत अवधारणा छ कि विकिपीडियामा कुनै लेख लेख्न हामीसित पर्याप्त जानकारी हुनु आवश्यक छ परन्तु यस्तो पटक्कै होइन, विकिपीडियामा कुनै पनि लेख लेख्न वा संपादित गर्न तपाईं कुनै क्षेत्र विशेषमा विशेषज्ञ हुनु आवश्यक छैन। विकिपीडियाको प्रत्येक लेख लाखौं योगदानकर्ताहरुको सामूहिक प्रयासको परिणाम हो तपाईं जुन लेखलाई धेरै कम जानकारी दिएर शुरु गर्नुहुन्छ भोलि त्यसलाई कोहि अर्कै व्यक्तिले केहि नयाँ सूचना हालेर बढा़उनेछ फेरि अर्को कुनै व्यक्तिले। यस प्रकार केहि दिनमा त्यो लेखलाई ज्ञानका साना साना बूँदाहरुले भरेर परिपूर्ण पारिनेछ जसद्वारा पाठकहरुको ज्ञानको तिर्खा मेटिनेछ। जस्तो प्रकारले जुन प्रयास तपाईं कुनै अन्यकोलागि गर्नुहुन्छ जसबाट उसको ज्ञानवर्धन हुनेछ त्यस्तै प्रकारले अन्य मानिसहरुले पनि समान प्रयास गरेर अनेक लेखहरु बनाउनेछन् जसले गर्दा तपाईं सहित अन्य धेरै मानिसहरुको ज्ञानवर्धन हुनेछ। यस प्रकार जब धेरै मानिसहरुले ज्ञानका साना साना थोपाहरु समर्पित गर्दछन् अनि त ज्ञानको एउटा यस्तो सागर बन्छ जसबाट आउने समस्त पीढिहरुका साथै हामी सबैको ज्ञान रुपी जिज्ञासा शान्त हुनेछ। मानिलिनुहोस् कि आज कसैले विकिपीडियामा बिजुलीको बल्बमाथि केवल एक पंक्तिको लेख लेख्छ, केहि दिनपछि त्यसलाई कुनै अन्य इंजिनियर छात्रले विकिमा देखेर केहि अरु कुराहरु थप्दछ यस्तै प्रकारले यस लेखमा सूचना बढ़दैजान्छ जसबाट यो लेख बल्बको विषयमा एउटा विशाल जानकारीको स्रोत बन्नेछ। अत: कुनै पनि विषयमा कम जानकारी छ भनेर नडराउनुहोस्, मुक्त मनले विकिपीडियामा लेखको शुरुवात गर्नुहोस्।

के विकिपीडियामा कुन विषयमा लेख्नु पर्छ र कुन विषयमा लेख्नु हुँदैन भन्ने कुनै यस्तो नियम छ?
यसमा कुनै कठोर नियम छैन। विकिपीडिया खुला विश्वकोश भएको हुनाले जसले जे विषयमा पनि लेख लेख्न सक्छ। तर व्यक्तिगत लाभका लागि अतिशयोक्तिपूर्ण कुराले भ्रम पर्ने भएकोले यसमा केही नियन्त्रण भनें गरिन्छ। जस्तो कि विज्ञापन वा आत्मकथा यसमा राखिन्न। लेखिएको लेखमा स्रोत पनि खुलाउनु पर्छ। तर अरूले लेखेको लेख सारेर लेख तयार गर्नु हुँदैन।

मैले बनाएको लेखलाई धेरैले सम्पादन गर्छन् यस्तो किन?
जोसुकैले लेखेको जानकारी जोसुकैले सम्पादन गर्न पाउनु नै विकिपीडियाको विशेषता हो। इन्साइक्लोपेडिया अर्थात् विश्वकोषमा लेख्ने वा सम्पादन गर्ने मानिसहरू सिमीत हुन्छन्। त्यसकारण विश्वकोषमा सबै कुराहरू समावेश हुँदैनन्। विकीपिडिया खुला विश्वकोश भएको हुनाले यसमा जुनसुकै विषयमा पनि तपाईंसित भएको जानकारी जतिसुकैबेला पनि राख्न वा सम्पादन गर्न सक्नुहुन्छ। तपाईंले सुरू गरेको लेखमा अरूले सम्पादन गरे भनें तपाईंको लेख झन् खारिँदै जान्छ र यो उत्कृष्ट लेखको रूपमा दरिन्छ।

विकिपीडियामा कसले योगदान गर्न सक्छ
तपाईंले। हो, विकिपीडियामा तपाईंले योगदान दिन सक्नुहुन्छ। किनकी यसका लागि तपाईंले भाषा जानेको छ भनें पुग्छ। यसका सामान्य फर्म्याटहरू पनि जान्नुभएको छ भनें अझ राम्रो हुनेछ यद्यपि तपाईंलाई थाहा भएको विषयमा लेख्न, भएका लेखमा थप्न, सच्याउन वा ती विषयमा चर्चा गर्न त्यतिकै पनि सक्नुहुन्छ। विकिपीडियामा जसले पनि सम्पादन गर्न सक्दछन्। यसमा बेनामे (आफ्नो परिचय नखुलाई) लेखन र सम्पादन गर्न पनि दिइन्छ। त्यसो गर्दा तपाईंको कम्प्युटरको आइ पी ठेगाना ट्र्याक गरेर राखिन्छ। तर सामान्यतया आफ्नो नामबाट प्रवेश (Log in) गरेर योगदान गर्नु उपयुक्त मानिन्छ। यसो गर्दा तपाईंले गरेको योगदान पछिसम्म इतिहास सहित देखिन्छ जसले तपाईंलाई विकी समुदायमा अगाडी बढ्न सहयोग पुग्नेछ।

के विकिपीडिया अन्य भाषाहरुमा पनि उपलब्ध छ?
हो। विकिपीडिया विश्वका २८० भाषाहरूमा उपलब्ध छ। तर कुनै भाषामा धेरै लेख हरू छन् भनें कुनै भाषामा कम लेखहरू छन्। हाल अंग्रेजी भाषामा सबैभन्दा बढी 3,542,421 लेखहरू छन्। त्यसैगरी नेपालीमा ११ हजार २ सय भन्दा बढी लेखहरू छन्। कानूरी भाषामा हालसम्म एउटा मात्र लेख रहेको छ।

म अंग्रेजी भाषा राम्रोसित जान्दछु मलाई नेपाली विकिपीडियाको आवश्यकता नैं छैन भनें मैले नेपाली विकिपीडियामा किन योगदान गर्ने
हो, तपाईं अंग्रेजीमा दक्ष हुनुहुन्छ यो धेरै प्रशंसनीय कुरा हो तर यो तपाईंको मातृ भाषालाई त्याग गर्ने कारण नबनोस्। तपाईं अंग्रेजीमा उपलब्ध सूचनाहरु एकत्रित गरेर ती सबै आफ्नो मातृ भाषामा दिन सक्नु हुन्छ जसबाट ती मानिसहरुलाई धेरै सहायता हुनेछ जसले अंग्रेजी भाषा जान्दैनन् अथवा जसले लेखहरु आफ्नो मातृ भाषामा पढ़्न रुचाउँछन्। यस्ता धेरै नेपालीहरु छन् जो अंग्रेजी जान्दैनन् तर नेपाली भाषामा दक्ष छन्। अंग्रेजीमा दक्ष हुनु अथवा नहुनुको कारणले कुनै पनि व्यक्तिलाई आफ्नो मातृ भाषामा ज्ञान बाँड़्न र लिनबाट रोक्न सक्तैन। नेपाली भाषा तीन करोड़ नेपालीहरुको मातृभाषा मात्र नभएर नेपालको राष्ट्रभाषा अनि भारतमा पनि मान्यता प्राप्त राष्ट्रीय भाषा हो अत: यसको वर्चस्व बनाई राख्ने दायित्त्व हामी सबैको हो र नेपाली विकिपीडिया ज्ञानलाई बचाई राख्न र यसको प्रसार गर्नकोलागि सर्वोत्तम स्थान हो। हामी सबैले यसमा योगदान किन नगर्ने खालि यसकारणले कि हामी अंग्रेजीमा प्रवीण छौं अथवा हामीलाई आफ्नो मातृ भाषा बोल्न र लेख्न अल्छि लाग्छ वा सरम लाग्छ। यदि तपाईंलाई त्यस्तो हुन्छ भनें त त्यसलाई हटाउने सर्वोत्तम उपाय पनि विकिपीडिया हो किन भनें विकिपीडियामा तपाईंको योगदानका साथ नेपाली भाषा एवं ज्ञान दुइटैको प्रसार हुन्छ। नेपाली भाषाको जति प्रसार हुन्छ त्यति नैं तपाईंलाई नेपाली भाषी भन्नमा गर्व अनुभव हुनेछ, अत: जब हामी आफ्ना साथीहरु र परिवारका सदस्यहरुसित निसंकोच नेपालीमा बात मार्छौं भनें नेपाली विकिपीडियामा नेपालीमा योगदान गर्न संकोच किन?

म नेपाली विकिपीडियामा योगदान गर्न चाहन्छु तर मलाई कम्प्यूटरमा नेपाली लेख्न आउँदैन, के गर्ने?
नेपाली विकिपीडियामा नेपाली लेख्न अति सजिलो छ नेपाली विकिमा यसको लागि ट्रांसलिटरेशन उपकरण उपलब्ध छ। जसको सहायताले तपाईं सजिलै सित नेपाली लेख्न सक्नुहुन्छ मात्र केहि अभ्यासको आवश्यकता छ। तपाईंलाई यहाँ थिचेर धेरै कुराको थाह लाग्छ। टाइप सिक्नको लागि प्रयोग स्थलमा अभ्यास गर्नुहोस्। त्यहाँ टाइप गर्दा केहि बिग्रदैन, अरु लेखहरु बिग्रन्छ कि भन्ने शंका भए प्रयोग स्थलमा  अभ्यास, प्रयोग आदि गर्नुहोस्, एक दुइ पल्ट अभ्यास गरेपछि सिकिन्छ।

म विकिपीडियामा लेख किन लेखूँ, म यसबाट के लाभ पाउँछु?
विकिपीडियामा स्वयंसेवी ढंगले लेख्नु पर्छ, यसमा लेखेको लेखको पारिश्रमिक पाइँदैन तर तपाईंले आफूसँग भएको ज्ञान अरू सबैसँग बाँड्न भनें सक्नुहुन्छ। यसमा लेख लेख्ने र सम्पादन गर्ने गर्नाले एकातिर तपाईंको आफ्नो लेख्ने सीप बढ्दछ भने आर्कोतर्फ तपाईंले अरूलाई पनि सहयोग गरिरनुभएको हुन्छ। तपाईंको भाषामा पर्याप्त सन्दर्भ सामग्री भयो भनें तपाईंको भाषा समृद्ध हुनेछ जसको कारण तपाईं आफैं पनि गर्व गर्नुहुनेछ। अझ त्यसमा तपाँई आफैं सरिक हुँदा त झन् ठूलो गर्व हुने भयो। विकिपीडियाको लाभ त्यही नै हो।

नेपाली विकिपीडियाको इतिहास एवं परिचय
नेपालका केही उत्साही युवाहरूले सन् २००४ मा विकिपीडियाको नेपाली संस्करण सुरू गरेका थिए। हाल नेपाली भाषामा १० हजार भन्दा बढी सानाठूला लेखहरू छन्। यसमा भएका जम्मा नेपाली पेजहरूको संख्या भनें २२ हजार भन्दा बढी छन्। नेपाली विकीमा हालसम्ममा ५ हजार २ सय ९७ जना प्रयोगकर्ता (Users) दर्ता भएका छन् जसमध्ये सरदर ५५ जना सकृय रहन्छन्। अहिले नेपाली विकिपीडियामा ६ जना विकिपीडिया:प्रवन्धकहरू छन् जसमध्ये हाल ३ जना भारतमा र ३ जना नेपालमा बसेर नेपाली विकिपीडियाका सामग्रीहरू सम्पादन तथा व्यवस्थित गर्ने कार्यमा सरिक रहेका छन्। विकिपीडियामा नेपाली बाहेक नेपाल भित्र बोलिने अरू भाषामा पनि पेजहरू उपलब्ध छन्। जस्तै नेपाल भाषा, भोजपुरी भाषा, पाली भाषा। लेखहरू व्यवस्थित गर्न र त्यसमा कुनै विवाद आइपरेमा समाधान गर्न र अन्य स्रोत सामग्रीहरूको व्यवस्था गर्नका लागि विकिमिडीया फाउण्डेसन नामको संस्था कार्यरत रहेको छ। त्यसको नेपाल च्याप्टरको रूपमा विकिमिडिया नेपाल नामक संस्था स्थापना भएको छ। यसले विकिमिडीया फाउण्डेसनको प्रतिनिधित्त्व गर्दै कुनैपनि लेखमा नेपाल सम्बन्धि विवाद आइपरेमा त्यसको निवारण गर्ने समेत कार्य गर्नेछ। यो पनि हेर्नुहोस्

अन्य विकि परियोजनाहरु
विकिपीडियामा विभिन्न शाखाहरू छन्। जस्तो कि विक्सनरी विक्सनरी, खुला पुस्तक विकीपुस्तक, विकी विश्वविद्यालय(विकीभर्सिटी), विकीसमाचार(खुला समाचार), विकी प्रजाति, कमन्स(कमन मिडियाको भण्डार), कथन(उक्ति संग्रह) आदि। नेपालीमा हाल विक्सनरी र विकीपुस्तक मात्र सञ्चालनमा छन्। यद्यपि बाँकी विषयमा पनि योगदान गर्न सकिने अवस्था छ। तपाइँ पनि विकिपीडियामा सम्पादक बन्ने होइन? हो भनें तपाईंको जानकारीमा भएका र तपाइँका रूचिका विषयहरूमा लेख लेख्न वा भएका लेखलाई सम्पादन गर्न निमन्त्रणा छ।

के विकिमा मैले हालेको जानकारी सुरक्षित रहन्छ, विकिमा त जसले पनि संपादन गर्न सक्छ?
विकिपीडियाको सबैभन्दा रमाइलो पक्ष भनेकै जसले पनि सम्पादन गर्न सक्नु हो। तर यसलाई सबैले लेख बिगार्नमा नै प्रयोग गर्छन् भन्ने छैन। विकिमा लेखिएका स्तरिय लेखलाई सुरक्षित अथवा अर्ध सुरक्षित गर्न सकिन्छ तर यो सामान्यतया सबै लेखहरूमा गरिँदैन। कुनैपनि लेख स्तरीय हुनका लागि सम्बन्धित विषयका धेरैजना मानिसहरूले सम्पादन भएको हुनुपर्छ। तपाईंले लेखेको जानकारी जसले पनि सम्पादन गर्न सक्छ त्यसैले बिगारीदिने हो कि? भनेर डराउनु पर्दैन। कुनैपनि लेखलाई खराव इरादा राखी बङ्ग्याउने, बिगार्ने, तोडमोड गर्ने अथवा गलत कुराहरू राख्ने हरेक गतिविधिको रेकर्ड अर्थात् लग बनेको हुन्छ। त्यसैको आधारमा बिगारेको, एकतर्फी बनाएको वा भेण्डालिजम गरेको रहेछ भनें सिसप अथवा सम्पादकहरूले त्यसलाई उल्ट्याउन वा सही बाटो दिन सक्छन्। त्यसैगरी स्तरीय लेखहरूलाई सुरक्षित गर्ने काम पनि उनीहरूले गर्न सक्छन्।

विकिपीडियाका लाभहरु

 * विकिपीडिया एउटा बहुभाषीय प्रकल्प हो, र स्वयंसेवकहरुको सामूहिक प्रयासबाट निर्मित भएकोछ, जो पनि इंटरनेटमा पुग्न सक्छ उसले विकिपीडिया लेख्न सक्छ र सम्पादन गर्न सक्छ।
 * विकि स्वरूपको कारण लेखहरुका कड़ीहरुलाई शव्दहरुसित जोड़न सजिलो हुन्छ, यसबाट लेखहरुको बारेमा जानकारी मात्र प्राप्त नभएर यस सित जोड़िएका अन्य रोचक जानकारीहरु पनि पाइन्छ, उदाहरणको लागि यदि तपाईं जापानको भूकम्पसित जोड़िएको लेख पढ़नुहुँदैछ भनें त्यसमा जोड़िएका अन्य ज्ञानवर्द्धक कुराहरु पनि पढ़्न सक्नुहुन्छ।


 * इंटरविकिबाट विभिन्न भाषाहरुका लेखहरु जोड़िएका हुन्छन्। नेपालीको काठमाडौं लेखसित अन्य ८३ भाषामा यस लेखको कडी छ, जसले गर्दा गुजरातीमा लेखिएको लेख छिट्टै पढ़्न सकिन्छ।


 * विकिपिडीयामा धेरै छिटो समसामयिक विषयहरुको बारेमा लखहरुको विकास हुन सक्छ जसरी जापानमा भूकम्प जाने र सुनामी आएको समाचार केहि मिनटमा नैं विकिमा देखापर्‍यो।


 * गूगल र अन्य सर्च इंजनहरुबाट खोज गर्दा विकिपीडियाका लेख परिणामहरु प्रमुखरुपमा देखा पर्छन्। यसबाट यो सिद्ध हुन्छ कि नेपाली विकिपीडियाको विकासले इंटरनेटमा नेपालीको प्रयोग गर्ने मानिसहरुको संख्यामा पनि वृद्धि हुनेछ। मानिसहरुलाई नेपाली भाषाको प्रयोग गर्न, आफ्नो ज्ञान अरुलाई बाँड्नका साथै आफ्नो भाषा, जाति, देश, संस्कृतिको निम्ति केहि गर्छु भन्ने व्यक्तिहरुकोलागि विकिपीडिया एउटा गतिलो मञ्च हुनेछ ।


 * विकिपीडिया एउटा यस्तो मंच हो जसमा कमजोरी देखाउने अवसर कसैलाई छैन किन भनें ती कमजोरीहरु हटाउने सबैलाई मौका दिइएकोछ। यदि तपाईंले कुनै कुरामा कमी देख्नु हुन्छ, लेख अधूरो देख्नु हुन्छ, यदि कुन्नै लेखमा भूल भेट्नुहुन्छ भनें सुधार्न सक्नुहुन्छ अथवा कुनै विषयमा लेखिएकै छैन भनें पनि तपाईंले लेख्न सक्नुहुन्छ।

नेपाली विकिपीडियासित संबंधित कुनै प्रकारको सहायता अथवा कुनै समस्या आउँदा मैले कहाँ सम्पर्क गर्ने?
तपाईंले यहाँ कुनै पनि प्रश्न राख्न सक्नुहुन्छ अथवा कुनै प्रबन्धकको वार्तालाप पृष्ठमा पनि आफ्नो प्रश्न राख्न सक्नुहुन्छ।